Francisco de Borja Valenzuela Ríos

**Francisco de Borja Valenzuela Ríos** (født 10. oktober 1917 i Buin i Chile, † 20. februar 1998 i Valparaíso) var en chilensk geistlig og katolsk biskop av Valparaíso.
## Liv og virke
### Prest
Francisco de Borja Valenzuela Ríos ble presteviet den 18. september 1943 i katedralen *El Sagrario* i Rancagua av biskopen av Rancagua, Eduardo Larraín Cordovez. 

Den 27. juni 1955 utnevnte pave Pius XII ham til apostolisk administrator for det vakante territorialprelaturet Copiapó. Innsettelsen fant sted 27. august samme år.

### Titulærbiskop og prelat av Copiapó
Den 24. mai 1956 utnevnte pave Pius XII ham til titulærbiskop av *Aegeae* og prelat av Copiapó. Den apostoliske nuntius til Chile, erkebiskop Sebastiano Baggio, ordinerte ham til biskop den 15. juli samme år; medkonsekratorer var biskopen av Chillán, Eladio Vicuña Aránguiz, og biskopen av Rancagua, Eduardo Larraín Cordovez.
### Biskop av Antofagasta
Pius XII utnevnte ham til biskop av Antofagasta den 20. august 1957. Innvielsen fant sted den 12. oktober samme år. 

Biskop Francisco de Borja Valenzuela Ríos deltok på alle fire sesjoner av Det andre Vatikankonsil. 

Fra 21. juli 1965 til 19. mai 1968 var han også apostolisk administrator av Calama. 
### Erkebiskop av Antofagasta
Den 28. juni 1967, som et resultat av opphøyelsen av bispedømmet Antofagasta til erkebispedømme, ble Valenzuela Ríos den første erkebiskopen av Antofagasta. Innsettelsen fant sted 20. august samme år. Fra april til juni 1970 var han igjen apostolisk administrator av Calama.
### Biskop-erkebiskop av San Felipe
Den 25. mars 1974 utnevnte pave Paul VI ham til biskop av San Felipe og ga ham den personlige tittelen erkebiskop. Innsettelsen fant sted den 5. mai samme år. Fra 1977 til 1980 var Francisco de Borja Valenzuela Ríos også president for Den chilenske bispekonferanse (CECH).
### Biskop av Valparaíso
Pave Johannes Paul II utnevnte ham til biskop av Valparaíso den 3. mai 1983. Innsettelsen fant sted 24. juni samme år. I løpet av sin periode som biskop av Valparaíso restrukturerte Francisco de Borja Valenzuela Ríos organisasjonen av bispedømmet og innkalte en bispedømmesynode. Fra 1983 til 1993 var han også storkansler ved Det pavelige katolske universitet i Valparaíso. 

Den 16. april 1993 innvilget Johannes Paul II Valenzuela Ríos' aldersbetingede avskjedssøknad.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1829
* Kardinal Alessandro Franchi (1819-1878) *1873
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1896
* Kardinal Basilio Pompilj (1858-1931) *1911 
* Kardinal Adeodato Giovanni Piazza (1884-1957) *1930 
* Kardinal Sebastiano Baggio (1884-1957) *1930 
* Erkebiskop *Francisco de Borja Valenzuela Ríos* (1917-1998) *1956

## Referanser